23
1 Καὶ ἀναστὰν ἅπαν τὸ πλῆθος αὐτῶν ἤγαγον αὐτὸν ἐπὶ τὸν Πιλᾶτον. 2 ἤρξαντο δὲ κατηγορεῖν αὐτοῦ λέγοντες· Τοῦτον εὕραμεν διαστρέφοντα τὸ ἔθνος ⸀ἡμῶν*καὶ κωλύοντα ⸂φόρους Καίσαρι† διδόναι ⸀καὶ‡λέγοντα ⸀αὑτὸν§χριστὸν βασιλέα εἶναι. 3 ὁ δὲ Πιλᾶτος ⸀ἠρώτησεν*αὐτὸν λέγων· Σὺ εἶ ὁ βασιλεὺς τῶν Ἰουδαίων; ὁ δὲ ἀποκριθεὶς αὐτῷ ἔφη· Σὺ λέγεις. 4 ὁ δὲ Πιλᾶτος εἶπεν πρὸς τοὺς ἀρχιερεῖς καὶ τοὺς ὄχλους· Οὐδὲν εὑρίσκω αἴτιον ἐν τῷ ἀνθρώπῳ τούτῳ. 5 οἱ δὲ ἐπίσχυον λέγοντες ὅτι Ἀνασείει τὸν λαὸν διδάσκων καθʼ ὅλης τῆς Ἰουδαίας, ⸀καὶ†ἀρξάμενος ἀπὸ τῆς Γαλιλαίας ἕως ὧδε.
6 Πιλᾶτος δὲ ⸀ἀκούσας‡ἐπηρώτησεν εἰ ὁ ἄνθρωπος Γαλιλαῖός ἐστιν, 7 καὶ ἐπιγνοὺς ὅτι ἐκ τῆς ἐξουσίας Ἡρῴδου ἐστὶν ἀνέπεμψεν αὐτὸν πρὸς Ἡρῴδην, ὄντα καὶ αὐτὸν ἐν Ἱεροσολύμοις ἐν ταύταις ταῖς ἡμέραις. 8 ὁ δὲ Ἡρῴδης ἰδὼν τὸν Ἰησοῦν ἐχάρη λίαν, ἦν γὰρ ⸂ἐξ ἱκανῶν χρόνων θέλων§ ἰδεῖν αὐτὸν διὰ τὸ ⸀ἀκούειν*περὶ αὐτοῦ, καὶ ἤλπιζέν τι σημεῖον ἰδεῖν ὑπʼ αὐτοῦ γινόμενον. 9 ἐπηρώτα δὲ αὐτὸν ἐν λόγοις ἱκανοῖς· αὐτὸς δὲ οὐδὲν ἀπεκρίνατο αὐτῷ. 10 εἱστήκεισαν δὲ οἱ ἀρχιερεῖς καὶ οἱ γραμματεῖς εὐτόνως κατηγοροῦντες αὐτοῦ. 11 ἐξουθενήσας δὲ αὐτὸν ⸀καὶ†ὁ Ἡρῴδης σὺν τοῖς στρατεύμασιν αὐτοῦ καὶ ἐμπαίξας ⸀περιβαλὼν‡ἐσθῆτα λαμπρὰν ἀνέπεμψεν αὐτὸν τῷ Πιλάτῳ. 12 ἐγένοντο δὲ φίλοι ὅ τε ⸂Ἡρῴδης καὶ ὁ Πιλᾶτος§ ἐν αὐτῇ τῇ ἡμέρᾳ μετʼ ἀλλήλων· προϋπῆρχον γὰρ ἐν ἔχθρᾳ ὄντες πρὸς ⸀αὑτούς*
13 Πιλᾶτος δὲ συγκαλεσάμενος τοὺς ἀρχιερεῖς καὶ τοὺς ἄρχοντας καὶ τὸν λαὸν 14 εἶπεν πρὸς αὐτούς· Προσηνέγκατέ μοι τὸν ἄνθρωπον τοῦτον ὡς ἀποστρέφοντα τὸν λαόν, καὶ ἰδοὺ ἐγὼ ἐνώπιον ὑμῶν ἀνακρίνας ⸀οὐθὲν†εὗρον ἐν τῷ ἀνθρώπῳ τούτῳ αἴτιον ὧν κατηγορεῖτε κατʼ αὐτοῦ. 15 ἀλλʼ οὐδὲ Ἡρῴδης, ⸂ἀνέπεμψεν γὰρ αὐτὸν πρὸς ἡμᾶς‡· καὶ ἰδοὺ οὐδὲν ἄξιον θανάτου ἐστὶν πεπραγμένον αὐτῷ· 16 παιδεύσας οὖν αὐτὸν ⸀ἀπολύσω§
18 ⸀Ἀνέκραγον*δὲ παμπληθεὶ λέγοντες· Αἶρε τοῦτον, ἀπόλυσον δὲ ἡμῖν ⸀τὸν†Βαραββᾶν· 19 ὅστις ἦν διὰ στάσιν τινὰ γενομένην ἐν τῇ πόλει καὶ φόνον ⸂βληθεὶς ἐν τῇ φυλακῇ‡. 20 πάλιν ⸀δὲ§ὁ Πιλᾶτος ⸀προσεφώνησεν, θέλων ἀπολῦσαι τὸν Ἰησοῦν.* 21 οἱ δὲ ἐπεφώνουν λέγοντες· ⸂Σταύρου σταύρου† αὐτόν. 22 ὁ δὲ τρίτον εἶπεν πρὸς αὐτούς· Τί γὰρ κακὸν ἐποίησεν οὗτος; οὐδὲν αἴτιον θανάτου εὗρον ἐν αὐτῷ· παιδεύσας οὖν αὐτὸν ἀπολύσω. 23 οἱ δὲ ἐπέκειντο φωναῖς μεγάλαις αἰτούμενοι αὐτὸν σταυρωθῆναι, καὶ κατίσχυον αἱ φωναὶ ⸀αὐτῶν‡ 24 ⸀καὶ§Πιλᾶτος ἐπέκρινεν γενέσθαι τὸ αἴτημα αὐτῶν· 25 ἀπέλυσεν δὲ τὸν διὰ στάσιν καὶ φόνον βεβλημένον ⸀εἰς*φυλακὴν ὃν ᾐτοῦντο, τὸν δὲ Ἰησοῦν παρέδωκεν τῷ θελήματι αὐτῶν.
26 Καὶ ὡς ἀπήγαγον αὐτόν, ἐπιλαβόμενοι ⸂Σίμωνά τινα Κυρηναῖον ἐρχόμενον† ἀπʼ ἀγροῦ ἐπέθηκαν αὐτῷ τὸν σταυρὸν φέρειν ὄπισθεν τοῦ Ἰησοῦ. 27 Ἠκολούθει δὲ αὐτῷ πολὺ πλῆθος τοῦ λαοῦ καὶ γυναικῶν ⸀αἳ‡ἐκόπτοντο καὶ ἐθρήνουν αὐτόν. 28 στραφεὶς δὲ πρὸς αὐτὰς ⸀ὁ§Ἰησοῦς εἶπεν· Θυγατέρες Ἰερουσαλήμ, μὴ κλαίετε ἐπʼ ἐμέ· πλὴν ἐφʼ ἑαυτὰς κλαίετε καὶ ἐπὶ τὰ τέκνα ὑμῶν, 29 ὅτι ἰδοὺ ἔρχονται ἡμέραι ἐν αἷς ἐροῦσιν Μακάριαι αἱ*στεῖραι καὶ ⸀αἱ κοιλίαι αἳ οὐκ ἐγέννησαν καὶ μαστοὶ οἳ οὐκ ⸀ἔθρεψαν† 30 τότε ἄρξονται λέγειν τοῖς ὄρεσιν· Πέσετε ἐφʼ ἡμᾶς, καὶ τοῖς βουνοῖς· Καλύψατε ἡμᾶς· 31 ὅτι εἰ ἐν ⸀τῷ‡ὑγρῷ ξύλῳ ταῦτα ποιοῦσιν, ἐν τῷ ξηρῷ τί γένηται;
32 Ἤγοντο δὲ καὶ ἕτεροι ⸂κακοῦργοι δύο§ σὺν αὐτῷ ἀναιρεθῆναι. 33 καὶ ὅτε ⸀ἦλθον*ἐπὶ τὸν τόπον τὸν καλούμενον Κρανίον, ἐκεῖ ἐσταύρωσαν αὐτὸν καὶ τοὺς κακούργους, ὃν μὲν ἐκ δεξιῶν ὃν δὲ ἐξ ἀριστερῶν. 34 ⸂ὁ δὲ Ἰησοῦς ἔλεγεν· Πάτερ, ἄφες αὐτοῖς, οὐ γὰρ οἴδασιν τί ποιοῦσιν†⸃ διαμεριζόμενοι δὲ τὰ ἱμάτια αὐτοῦ ἔβαλον ⸀κλήρους‡ 35 καὶ εἱστήκει ὁ λαὸς θεωρῶν. ἐξεμυκτήριζον δὲ καὶ οἱ ⸀ἄρχοντες§λέγοντες· Ἄλλους ἔσωσεν, σωσάτω ἑαυτόν, εἰ οὗτός ἐστιν ὁ χριστὸς ⸂τοῦ θεοῦ, ὁ⸃ ἐκλεκτός.* 36 ⸀ἐνέπαιξαν†δὲ αὐτῷ καὶ οἱ στρατιῶται προσερχόμενοι, ⸀ὄξος‡προσφέροντες αὐτῷ 37 καὶ λέγοντες· Εἰ σὺ εἶ ὁ βασιλεὺς τῶν Ἰουδαίων, σῶσον σεαυτόν. 38 ἦν δὲ καὶ ⸀ἐπιγραφὴ§ἐπʼ ⸀αὐτῷ* Ὁ βασιλεὺς τῶν Ἰουδαίων ⸀οὗτος†
39 Εἷς δὲ τῶν κρεμασθέντων κακούργων ἐβλασφήμει αὐτόν ⸀λέγων‡ ⸀Οὐχὶ§σὺ εἶ ὁ χριστός; σῶσον σεαυτὸν καὶ ἡμᾶς. 40 ἀποκριθεὶς δὲ ὁ ἕτερος ⸂ἐπιτιμῶν αὐτῷ ἔφη*· Οὐδὲ φοβῇ σὺ τὸν θεόν, ὅτι ἐν τῷ αὐτῷ κρίματι εἶ; 41 καὶ ἡμεῖς μὲν δικαίως, ἄξια γὰρ ὧν ἐπράξαμεν ἀπολαμβάνομεν· οὗτος δὲ οὐδὲν ἄτοπον ἔπραξεν. 42 καὶ ⸀ἔλεγεν† Ἰησοῦ, μνήσθητί ⸀μου‡ὅταν ἔλθῃς ⸂ἐν τῇ βασιλείᾳ§ σου. 43 καὶ εἶπεν ⸀αὐτῷ* Ἀμήν ⸂σοι λέγω† σήμερον μετʼ ἐμοῦ ἔσῃ ἐν τῷ παραδείσῳ.
44 ⸂Καὶ ἦν‡ ⸀ἤδη§ὡσεὶ ὥρα ἕκτη καὶ σκότος ἐγένετο ἐφʼ ὅλην τὴν γῆν ἕως ὥρας ἐνάτης 45 ⸂τοῦ ἡλίου ἐκλιπόντος*, ἐσχίσθη ⸀δὲ†τὸ καταπέτασμα τοῦ ναοῦ μέσον. 46 καὶ φωνήσας φωνῇ μεγάλῃ ὁ Ἰησοῦς εἶπεν· Πάτερ, εἰς χεῖράς σου ⸀παρατίθεμαι‡τὸ πνεῦμά μου. ⸂τοῦτο δὲ§ εἰπὼν ἐξέπνευσεν. 47 Ἰδὼν δὲ ὁ ἑκατοντάρχης τὸ γενόμενον ⸀ἐδόξαζεν*τὸν θεὸν λέγων· Ὄντως ὁ ἄνθρωπος οὗτος δίκαιος ἦν. 48 καὶ πάντες οἱ συμπαραγενόμενοι ὄχλοι ἐπὶ τὴν θεωρίαν ταύτην, ⸀θεωρήσαντες†τὰ γενόμενα, ⸀τύπτοντες‡τὰ στήθη ὑπέστρεφον. 49 εἱστήκεισαν δὲ πάντες οἱ γνωστοὶ ⸀αὐτῷ§⸀μακρόθεν* καὶ γυναῖκες αἱ ⸀συνακολουθοῦσαι†αὐτῷ ἀπὸ τῆς Γαλιλαίας, ὁρῶσαι ταῦτα.
50 Καὶ ἰδοὺ ἀνὴρ‡ὀνόματι Ἰωσὴφ βουλευτὴς ὑπάρχων, ⸀ἀνὴρ ἀγαθὸς καὶ δίκαιος— 51 οὗτος οὐκ ἦν συγκατατεθειμένος τῇ βουλῇ καὶ τῇ πράξει αὐτῶν— ἀπὸ Ἁριμαθαίας πόλεως τῶν Ἰουδαίων, ὃς ⸀προσεδέχετο§τὴν βασιλείαν τοῦ θεοῦ, 52 οὗτος προσελθὼν τῷ Πιλάτῳ ᾐτήσατο τὸ σῶμα τοῦ Ἰησοῦ, 53 καὶ ⸀καθελὼν*ἐνετύλιξεν αὐτὸ σινδόνι, καὶ ἔθηκεν ⸀αὐτὸν†ἐν μνήματι λαξευτῷ οὗ οὐκ ἦν ⸂οὐδεὶς οὔπω‡ κείμενος. 54 καὶ ἡμέρα ἦν ⸂παρασκευῆς, καὶ⸃ σάββατον ἐπέφωσκεν.§ 55 κατακολουθήσασαι δὲ ⸀αἱ*γυναῖκες, αἵτινες ἦσαν συνεληλυθυῖαι ⸂ἐκ τῆς Γαλιλαίας αὐτῷ†, ἐθεάσαντο τὸ μνημεῖον καὶ ὡς ἐτέθη τὸ σῶμα αὐτοῦ, 56 ὑποστρέψασαι δὲ ἡτοίμασαν ἀρώματα καὶ μύρα.
Καὶ τὸ μὲν σάββατον ἡσύχασαν κατὰ τὴν ἐντολήν,
* 23:2 ἡμῶν WH Treg NA28 ] – RP † 23:2 φόρους Καίσαρι WH Treg NA28 ] Καίσαρι φόρους RP ‡ 23:2 καὶ WH Treg NA28 ] – RP § 23:2 αὑτὸν WH ] ἑαυτὸν Treg NA28 RP * 23:3 ἠρώτησεν WH Treg NA28 ] ἐπηρώτησεν RP † 23:5 καὶ WH Treg NA28 ] – RP ‡ 23:6 ἀκούσας WH NA28 ] + Γαλιλαίαν Treg RP § 23:8 ἐξ ἱκανῶν χρόνων θέλων WH Treg NA28 ] θέλων ἐξ ἱκανοῦ RP * 23:8 ἀκούειν WH Treg NA28 ] + πολλὰ RP † 23:11 καὶ NA28 ] – WH Treg RP ‡ 23:11 περιβαλὼν WH NA28 ] αὐτὸν Treg RP § 23:12 Ἡρῴδης καὶ ὁ Πιλᾶτος WH Treg NA28 ] Πιλάτος καὶ ὁ Ἡρῴδης RP * 23:12 αὑτούς WH ] αὐτούς Treg NA28; ἑαυτούς RP † 23:14 οὐθὲν WH Treg NA28 ] οὐδὲν RP ‡ 23:15 ἀνέπεμψεν γὰρ αὐτὸν πρὸς ἡμᾶς WH NA28 ] ἀνέπεμψα γὰρ ὑμᾶς πρὸς αὐτόν Treg RP § 23:16 ἀπολύσω WH Treg NA28 ] + 17 Ἀνάγκην δέ εἶχεν ἀπολύειν αὐτοῖς κατὰ ἑορτὴν ἕνα. RP * 23:18 Ἀνέκραγον WH Treg NA28 ] Ἀνέκραξαν RP † 23:18 τὸν WH Treg NA28 ] – RP ‡ 23:19 βληθεὶς ἐν τῇ φυλακῇ WH Treg NA28 ] βεβλημένος εἰς φυλακήν RP § 23:20 δὲ WH Treg NA28 ] οὖν RP * 23:20 προσεφώνησεν Treg RP ] + αὐτοῖς WH NA28 † 23:21 Σταύρου σταύρου WH Treg NA28 ] Σταύρωσον σταύρωσον RP ‡ 23:23 αὐτῶν WH NA28 ] + καὶ τῶν ἀρχιερέων Treg RP § 23:24 καὶ WH Treg NA28 ] Ὁ δὲ RP * 23:25 εἰς WH Treg NA28 ] + τὴν RP † 23:26 Σίμωνά τινα Κυρηναῖον ἐρχόμενον WH Treg NA28 ] Σίμωνός τινος Κυρηναίου ἐρχομένου RP ‡ 23:27 αἳ WH Treg NA28 ] + καὶ RP § 23:28 ὁ NA28 RP ] – WH Treg * 23:29 αἱ WH Treg NA28 ] – RP † 23:29 ἔθρεψαν WH Treg NA28 ] ἐθήλασαν RP ‡ 23:31 τῷ Treg NA28 RP ] – WH § 23:32 κακοῦργοι δύο WH NA28 ] δύο κακοῦργοι Treg RP * 23:33 ἦλθον WH Treg NA28 ] ἀπῆλθον RP † 23:34 ὁ δὲ … ποιοῦσιν Treg NA28 RP ] ⟦WH⟧ ‡ 23:34 κλήρους NA28 ] κλῆρον WH Treg RP § 23:35 ἄρχοντες WH Treg NA28 ] + σὺν αὐτοῖς RP * 23:35 τοῦ θεοῦ ὁ WH NA28 ] ὁ τοῦ θεοῦ Treg RP † 23:36 ἐνέπαιξαν WH NA28 ] ἐνέπαιζον Treg RP ‡ 23:36 ὄξος WH Treg NA28 ] καὶ ὄξος RP § 23:38 ἐπιγραφὴ WH NA28 ] + ἐπιγεγραμμένη Treg; + γεγραμμένη RP * 23:38 αὐτῷ WH Treg NA28 ] + γράμμασιν Ἑλληνικοῖς καὶ Ῥωμαϊκοῖς καὶ Ἑβραϊκοῖς Οὗτός ἐστιν RP † 23:38 οὗτος WH Treg NA28 ] – RP ‡ 23:39 λέγων Treg NA28 RP ] – WH § 23:39 Οὐχὶ WH Treg NA28 ] Εἰ RP * 23:40 ἐπιτιμῶν αὐτῷ ἔφη WH Treg NA28 ] ἐπετίμα αὐτῷ λέγων RP † 23:42 ἔλεγεν WH Treg NA28 ] + τᾠ RP ‡ 23:42 μου WH Treg NA28 ] + κύριε RP § 23:42 ἐν τῇ βασιλείᾳ Treg RP ] εἰς τὴν βασιλείαν WH NA28 * 23:43 αὐτῷ WH NA28 ] + ὁ Ἰησοῦς Treg RP † 23:43 σοι λέγω WH Treg NA28 ] λέγω σοι RP ‡ 23:44 Καὶ ἦν WH Treg NA28 ] Ἦν δὲ RP § 23:44 ἤδη WH Treg NA28 ] – RP * 23:45 τοῦ ἡλίου ἐκλιπόντος WH NA28 ] καὶ ἐσκοτίσθη ὁ ἥλιος καὶ Treg RP † 23:45 δὲ WH NA28 ] – Treg RP ‡ 23:46 παρατίθεμαι WH Treg NA28 ] παραθήσομαι RP § 23:46 τοῦτο δὲ WH Treg NA28 ] καὶ ταῦτα RP * 23:47 ἐδόξαζεν WH Treg NA28 ] ἐδόξασεν RP † 23:48 θεωρήσαντες WH Treg NA28 ] θεωροῦντες RP ‡ 23:48 τύπτοντες WH Treg NA28 ] + ἑαυτῶν RP § 23:49 αὐτῷ WH Treg NA28 ] αὐτοῦ RP * 23:49 μακρόθεν Treg RP ] απο μακρόθεν WH NA28 † 23:49 συνακολουθοῦσαι WH Treg NA28 ] συνακολουθήσασαι RP ‡ 23:50 ἀνὴρ WH Treg RP ] καὶ ἀνὴρ NA28 § 23:51 προσεδέχετο WH Treg NA28 ] καὶ προσεδέχετο καὶ αὐτὸς RP * 23:53 καθελὼν WH Treg NA28 ] + αὐτὸ RP † 23:53 αὐτὸν WH Treg NA28 ] αὐτὸ NIV RP ‡ 23:53 οὐδεὶς οὔπω WH Treg NA28 ] οὐδέπω οὐδεὶς RP § 23:54 παρασκευῆς καὶ WH Treg NA28 ] Παρασκευή RP * 23:55 αἱ WH Treg NA28 ] – RP † 23:55 ἐκ τῆς Γαλιλαίας αὐτῷ WH NA28 ] αὐτῷ ἐκ τῆς Γαλιλαίας Treg RP